ming030890/wiki-yue-high-quality huggingface dataset:
許月湘

許月湘（英文：Vanora Hui Yuet Sheung，1998年—）係香港女演員，自2020年開始做過多部MV女主角，並憑《白日之下》獲得第42屆香港電影金像獎最佳新演員提名。

簡歷
許月湘喺香港出世，中學讀天水圍循道衞理中學，大學讀香港演藝學院畢業，WHIZZ《Sorrowful》（同張蔓姿和曾睿彤合作）MV女主角為代表作之一。
黃定謙

黃定謙（粵拼：wong4 ding6 him1；Himmy Wong，1995年10月27號—），係香港男演員，出名演出作品主要係2016年電影《點五步》，同埋2017年viuTV電視劇《前度》嘅宣傳片。

簡歷
黃定謙喺香港浸會大學學電影學院表演系畢業，讀緊Year 1就已經演出電影《點五步》，之後又拍過三套「鮮浪潮」電影。除咗幕前演出之外，佢亦做過viuTV電視劇《三一如三》嘅剪接助理。
任達華

任達華（Simon Yam，1955年3月19號—）係香港電影演員。
任達華喺香港出世，老豆係皇家香港警察，阿哥係前任香港警務處副處長任達榮。1970年代中任達華以模特兒身份入演藝圈，同TVB簽約做電視劇。係七零年代香港電視業黃金年代，任達華喺無綫多部經典戲都有亮相，包括咗《家變》、《親情》、《網中人》、《千王之王》。
任達華係喺1987年開始接拍電影。佢多數都扮演黑幫大佬，亦都有少部份係演差人。佢演出評價好高，2010年任達華憑《歲月神偷》贏得第29屆香港電影金像獎最佳男主角獎。2003年，任達華去荷里活，同安祖蓮娜祖莉一齊演出《盜墓者羅拉》續集。
任達華個老婆係模特兒琦琦，兩個喺1997年11月結婚，有一個女。
鄧麗欣

鄧麗欣（粵拼：dang6 lai6 jan1，Stephy Tang，1983年10月15號—）係香港女歌手同演員，曾經係香港女子組合Cookies成員，亦係Cookies之中推出個人唱片最多，兼首個推出5張個人唱片嘅成員。鄧麗欣亦被部份人稱為「金牌一姐」。鄧麗欣喺屯門佛教劉天生學校，佛教沈香林紀念中學同香港專業教育學院時裝設計系畢業。
佢係2000年度《YES!》校花，後嚟加入樂隊組合Cookies成為隊長，初出道之際曾經係Talent Bang旗下。之後因為同方力申合唱歌曲〈好心好報〉同埋〈好好戀愛〉而傳緋聞，亦都同藝人陳冠希及古巨基傳過緋聞，之後因為同方力申同遊倫敦俾傳媒發現並公開咗佢哋由2006年開始嘅地下情，一直到2016年3月宣佈分手。

事件
2020年2月，鄧麗欣慶祝拍完一個重要嘅場景，喺Instagram貼相用咗「煞景」一詞，結果要喺一個微博上解畫。
魏浚笙

魏浚笙（英文：Jeffrey Ngai，1998年4月23號—）係香港男藝人，2020年憑演出ViuTV真人騷節目《調教你男友》而出名。

簡歷
魏浚笙17歲開始已經做自由身模特兒工作。佢大學係讀香港公開大學工商管理。
龔慈恩

龔慈恩（英文：Mimi Kung；1963年9月17號—）係香港女演員，別名龔施茜，暱稱公仔。效力過無綫電視、亞洲電視同埋香港電視網絡。

後生
龔慈恩喺灣仔區長大，係屋企獨女，聖保祿天主教小學同新法書院畢業。龔慈恩嘅老頭係會計文員，媽媽係麗的呼聲粵曲部幕後人員，倆老對阿女管教好嚴，讀書階段唔得出街玩同參加學校旅行。中學畢業後喺資深大律師胡漢清嘅律師樓做秘書。1984年報考改制（讀三個月就得）後頭一期嘅無綫電視藝員訓練班。

演藝
藝員訓練班畢業後，龔慈恩喺無綫電視演出好多電視劇，至1990年合約結束。跟住去咗香港演藝學院進修演技，同時去臺灣同馬來西亞拍攝當地電視劇。
龔慈恩同建築生意人霍振華結過婚，但係喺1990年代喺馬來西亞拍完劇返香港發現霍氏有婚外情，於是離婚。後來同臺灣藝人林煒喺拍武俠劇《雪山飛狐》時結緣，兩人1999年喺加拿大多倫多註冊結婚，婚後育有一仔一女。龔慈恩其後跟林煒喺臺灣生活咗兩三年，因婚姻而淡出幕前，到仔女開始大就復出，2012年加入銀河海潤演藝有限公司，喺香港同中國大陸拍電視劇同電影。2015年，龔慈恩阿女林愷鈴都加入娛樂圈做唱作人。2017年，龔慈恩以「自由身」形式拍邵氏兄弟劇集，喺2017年古裝劇《那年花開月正圓》飾演「鄭氏」一角，提升咗喺中國大陸嘅知名度。2019年，林煒發聲明話兩年前已經搬返台灣定居，同龔慈恩離咗婚。

電影
1987年：《良宵花弄月》飾 王小琳
1990年：《鬼咬鬼》飾 朱女
1990年：《三色夢裏人》（電視電影）飾 阿霞
1991年：《再世驚魂》飾 阿玲
1996年：《太陽火》飾 丁嵐
2000年：《飛越太平洋》
2004年：《尋爹妻》飾 張菁
2006年：《天生一對》（客串）
2007年：《十分愛》（客串）
2009年：《關人7事》（客串）
2012年：《2012我愛香港喜上加囍》（客串）　
2012年：《第6誡》（客串）
2013年：《因愛之名系列之魔術師的寶貝》
2014年：《愛。尋。迷》
2014年：《恐怖在線》
2014年：《男人唔可以窮》
2014年：《販賣。愛》
2015年：《雛妓 (2015年電影)》
2015年：《五個小孩的校長》
2015年：《華麗上班族 (電影)》
2015年：《王家欣》（客串）
2016年：《綁架丁丁當》
2016年：《三人行 (電影)》飾 鄔思思（護士長）
2016年：《寒戰II》
2016年：《導火新聞線 (電影)》飾 詹瑞華（小巴司機）
2025年：《紅豆》 飾 秀蓮
盧慧敏

盧慧敏（粵拼：lou4 wai6 man5，英文：Amy Lo，1993年10月4號—）係香港女演員同模特兒，2013年出道，2017年參演第一部電視劇《瑪嘉烈與大衛系列—前度》所為人熟知。

簡歷
盧慧敏喺哥斯達黎加出世，阿爸係香港人，阿媽係哥斯達黎加人，五歲嗰陣成家移民香港，所以識講西班牙話、廣東話同英文。
盧慧敏2013年入讀香港浸會大學食物安全及環境健康系期間，俾經理人睇中，開始做兼職模特兒，出名作品係幫藝人余文樂旗下女裝牌子Mad Girl拍廣告。2016年，佢幫viuTV拍短劇《Kai Pop》而開始出名，之後再繼續拍viuTV電視劇。佢個樣同廖碧兒有啲似，所以電視劇《前度》就搵佢做咗廖碧兒角色嘅後生版，而另一套劇《身後事務所》入面兩位嘅角色就係母女關係。
盧慧敏2016年贏咗國際時尚超模大賽亞太區冠軍，重攞埋最上鏡、最佳演繹同最完美體態幾個獎項。
2020年底，盧慧敏同MIRROR成員陳卓賢因為一齊拍ViuTV劇集《無限斜棟有限公司》而撻著咗。不過，直至2022年11月，盧嘅經理人證實兩人已分手，變番朋友關係。
馮素波

馮素波（Alice Fung，1944年8月7號—）係香港女演員，係前無綫電視藝員。佢喺香港出世，祖籍廣東中山，1960年代拍過唔少粵語電影，1986年加入亞洲電視，1990年轉去無綫電視，2012年曾轉到香港電視網絡，2015年返無綫電視，2022年獲准參與其他電視台演出，所以接拍ViuTV劇集《繩角》。
雖然馮素波喺ViuTV劇集《繩角》入面戲份唔多，但因為佢同歌手盧瀚霆似樣，更曾經喺廣告入面扮盧瀚霆，喺一班盧瀚霆嘅支持者「愛屋及烏」力推之下，結果喺完全由網民投選嘅「觀眾在民間電視大獎2022」入面以大約兩成得票攞到「民選最佳女配角」。

演出
呢個表唔完整，歡迎加料。
自由神像

自由神像（英文：Statue of Liberty；法文：Statue de la liberté）或者自由女神。係法國喺1876年送畀美國嘅獨立100週年嘅禮物，喺美國紐約市哈德遜河口附近。
自由神像高46米，加埋基座93米，重200幾噸，金屬鑄造，擺喺一座混凝土製嘅地台上面。自由女神着住古希臘風格嘅服裝，戴住嘅頭冠象徵世界七大洲嘅七道光芒。女神右手高舉象徵自由嘅火炬，左手捧住刻有1776年7月4號嘅《獨立宣言》，腳下係打碎咗嘅手扣、腳鐐同鎖鏈。佢象徵自由、掙脫暴政嘅約束。神像喺1886年10月28號落成同揭幕，1984年列為世界文化遺產。
3月6號

3月6號係公曆年嘅第65日（閏年第66日），離年尾重有300日。
<< - 3月 - >>



大件事
1381年（黃曆二月初十）：日本南朝長慶天皇（日文：長慶天皇）由天授（日文：天授 (日本)）改元弘和（日文：弘和）。
1834年：多倫多成立。
1836年：墨西哥軍隊喺圍城13日之後，攻陷德薩斯共和國（英文：Republic of Texas）嘅阿拉摩（英文：Alamo Mission in San Antonio），是為阿拉摩之戰（英文：Battle of the Alamo）。
1902年：皇家馬德里足球會成立。
1945年：納粹德軍秘密發起春季覺醒行動（德文：Plattenseeoffensive），係納粹德軍喺第二次世界大戰入面最後一次大型攻勢計劃。
1957年：英屬黃金海岸同英屬多哥蘭合併同獨立為加納。
1983年：第11屆朝鮮地方選舉。
1991年：香港財政司翟克誠喺財政預算案建議加200%煙草稅，隨後將加幅減為100%。
1999年：哈馬德·本·伊薩·阿勒哈利法（阿拉伯文：حمد بن عيسى بن سلمان آل خليفة）即位巴林王。
2003年：香港美孚新邨一間銀行發生人肉炸彈案。
2006年：中華人民共和國同日本因為東海油氣田問題喺北京展開談判。
2011年：香港反財政預算案大遊行，拉咗113人，係繼六七暴動之後拉得最多人嘅一次。
玄奘

玄奘（奘讀狀，粵拼：jyun4 zong6；602年4月6號—664年3月7號），俗名陳褘（褘讀徽，can4 fai1），係大唐佛教僧人，曾經親身到天竺求佛法，返到中土後翻譯好多佛經。小說《西遊記》就係用佢嘅事跡做藍本做創作，佢個角色叫唐三藏（又叫唐僧）。
漢族民系

漢族民系，係指講漢語嘅漢族嘅各個派系。

簡介
喺二十世紀之前，關於漢族差異性嘅研究好少。直到1930年代，中國廣東學者羅香林意識到，如漢族等人口多嘅民族，會因為時代同環境嘅變遷，逐漸分化，形成微有唔同嘅亞文化群體。為咗描述呢啲亞文化群體，羅香林首創咗「民系」呢個詞。

北部民系
西燕民系[未記出處或冇根據]：分佈於河北省北部、遼寧省西部、北京市同天津市，以北方官話同東北官話為母語。

西齊民系[未記出處或冇根據]：分佈於河北省南部同山東省西部，以冀魯官話為母語。
膠遼民系：分佈於膠東半島同遼東半島，以膠遼官話為母語。
西秦民系[未記出處或冇根據]：分佈於甘肅省西部，以蘭銀官話為母語。
東秦民系[未記出處或冇根據]：分佈於陝西省、甘肅省東部同青海省東部，以（陝西省中原官話）為母語。
北晉民系[未記出處或冇根據]：分佈於山西省，以晉語為母語。
南晉民系[未記出處或冇根據]：分佈於河南省，以中原官話為母語。

南部民系
巴蜀民系：分佈於四川省、湖北省西部、貴州省同重慶市，以西南官話為母語。
吳越民系：分佈於江蘇省、安徽省東部、浙江省、上海市同寧波市，以吳語為母語。
西楚民系：分佈於湖南省，以湘語為母語。
東楚民系：分佈於湖北省東部、安徽省西部同江西省北部，以贛語為母語。
廣府民系：分佈於廣東省中部同西部、廣西東部、海南省北部、香港特別行政區同澳門特別行政區，以粵語（又叫做「越語」）為母語。
閩海民系：分佈於福建省東部、臺灣省同廈門市，以閩語為母語。
客家民系：分佈於江西省南部、廣東省東部同福建省西部，以客家話為母語。
廣府人

廣府人/廣東人孫中山黃飛鴻葉問袁崇煥駱家輝蘇震西易建聯李小龍同李國豪劉德華黎姿楊丞琳梁靜茹總人口6600萬~1億分佈地區中國（廣東、廣西、香港、澳門）、美國、英國、大馬、加拿大、星架坡、越南、澳洲語言粵語。比較多人識講所在國嘅國家通用語言。宗教信仰主要係大乘佛教、道教，有儒家思想同中國民間宗敎背景。有部份人信天主教、基督新教。有小部分信回敎，呢部份人畀中國政府識別爲回族。亦有唔信教或者無神論。相關種族漢族、百越
廣府人（粵拼：gwong2 fu2 jan4），亦有廣東人（gwong2 dung1 jan4）呢種叫法，早期移民海外嘅廣東人一般自稱唐人。係指以粵語（又嗌白話、廣東話、廣州話、廣府話、海外華人慣稱唐話）爲母語嘅人群，主要分佈喺中國南部嘅珠江三角洲，學術上嗌廣府民系（gwong2 fu2 man4 hai6），基本算做漢族嘅民系。廣義上嘅廣府人等同於粵語人群，即係計埋蜑家、四邑、廣西等，而具體到族群認同，就僅指舊時廣州府住落嘅居民（所以嗌「廣府」），比如四邑因爲啲話好唔同而自成一系、蜑家因爲舊時有陸上人同水上人之分而唔同廣府人撈埋、廣西嘅粵人亦都有自己嘅族群認同等等。
今下，廣府人係世界各地都搵得到，而大部份住喺廣東、廣西、海南、香港、澳門。東南亞同歐、美、澳、加都有唔少。

名
廣府人、廣府話呢兩個詞比較學術同埋書面，日常生活好少人會噉講或者噉樣自稱，習慣上自稱爲廣東人，包括海外粵人亦都噉樣稱呼自己。
不過廣東本身有唔以粵語爲母語嘅族群，比如客家人、潮汕人，佢哋都係住落廣東嘅族群，但一個講客家話，一個講潮汕話，佢哋唔將自己認同爲講白話嘅人。佢哋同廣府人一齊構成廣東嘅三大族群。另外，廣東有五個世居嘅少數民族，其中壯族、瑤族都有自己嘅話，畲族大部份講客家話，佢哋唔算做廣府人。不過之中嘅回族、滿族，佢哋都係講白話，所以算做廣府人。即係話廣府人係以語言爲依歸嘅族群，呢個同族源、族史有關，所以可以跨民族。
同時廣東人亦唔止分佈喺家下嘅廣東省，除咗海外僑民，廣東人亦分佈喺廣西、海南、港澳。不過呢個係政區變動造成嘅，喺中國大多廣東人世居嘅地方原本係屬廣東省，其中港澳係由於以前畀歐洲人佔領做屬地，所以從廣東分離出去；而廣西嘅粵語區喺佢嘅東南部，有相當部份原本係廣東省轄地，中華人民共和國成立後，經過政區變動，呢啲地方變成屬廣西；海南原本係廣東一部份，亦係共和國時期嘅政區變動，海南獨立成省，形成而家廣東人喺中國嘅跨省區分佈。
另外重有種自稱叫做本地人（bun2 dei6 jan4），呢個係面對喺廣府話地區嘅其他族群時所用嘅名，比如面對珠三角地區嘅客家人、潮州人、以及北方人。出咗粵語地區嘅廣東人，唔會噉樣自稱。另外喺桂南、粵西嘅客粵雜居區，粵人自稱做地老（dei6 lou5），而客家人叫做新民。

族源同認同標誌
廣府人主要係以語言認同爲標誌嘅族群，換言之，講親白話兼且講得好嘅人，都會睇做自己人，反而血統、祖籍比較次要，噉同廣東史有關。
廣東原本係百越之地，秦代時經略嶺南，嶺南地區併入到中國版圖，自此受中華文化影響。南越國時期，當政和揖百越，中原文化同百越文化融合，形成廣東文化嘅底色。由於廣東文化一開始係融合出來嘅，同時廣東歷來海貿發達，比較能夠包納外界事物，形成有海洋文明特徵嘅包納傳統。
日後廣東地方發展，不斷開發，到唐代時，廣州已經發展成國際都會，外國僑民常居廣州，之後有部份嘅外國僑民留遺廣府，啲後代成為廣府人。同時廣府地區作爲華南中心地方，同嶺北有好多嘅交往，亦有好多北人南下嶺南，定居於此，正如蘇東坡嘅詩：「不辭長作嶺南人」。其中宋代滅亡時，宋朝嘅朝廷走難廣東，帶起大批臣民追隨佢，崖山海戰失敗，陸秀夫孭住皇帝仔跳海，當時有數十萬人跳海殉國，但亦有好多北方臣民因此留居廣東，融入廣府。嶺南地區屬於中國最開放、但遺民又最多嘅地方之一。
近世以來，廣州作爲繁華大埠，亦吸引各地商人。尤其係清代時，一口通商，廣州作爲中國同西方唯一嘅貿易港，滙聚全中國同埋來華外國商人。十三行中嘅大行商，有好多其實係祖籍外省，但佢哋住落咗後，都融入本土，成爲廣府人。另外澳門喺過百年嘅葡屬時期內，葡人歸化當地，除咗產生土生葡人，亦有葡人血統滙入到廣府人當中；同樣香港喺英屬時期，亦有啲西洋人就此滙入廣府人，比如澳門賭王何鴻燊同埋佢嘅家族有西洋血統。喺港英政府揀中廣東話做合法嘅中文後，香港其他嘅中文勢力大減，原本喺香港嘅北方人、江浙人、客家人、福建人等，逐漸都歸入廣府人，有共同嘅語言認同。
呢啲屬於工商移民，另外有軍政移民、農業移民。軍政移民有清代時駐防廣州嘅八旗兵，以及中共統治廣東後南下嘅北方幹部；農業移民有客家地區來珠三角墾殖嘅客家人。雖然相比工商移民，呢兩類移民融入廣府嘅速度慢啲，但亦有相當嘅人歸化本地。不過其中客家移民同廣府人有過嚴重衝突，即係土客械鬥，「客家」呢個名本身係廣府人對佢哋嘅稱呼，話佢哋唔係「本地」。所以呢兩個族群雖然都世居廣東，但之間嘅族群分界重係明顯。
所以廣府人嘅族群認同在於文化認同、語言認同，反而祖上血統、祖籍何處唔多緊要，因爲要講起祖宗，廣府人嘅血脈來源係非常之雜嘅。相對來講，廣州府地區作爲廣東最富庶發達嘅地方，同外界交流好多，所以外來移民亦多；而其他嘅粵語地區人群血緣純啲，無話四方雜處。
喺珠三角地區，廣府人有個緊要嘅認同標誌係珠璣巷。傳說宋代時，因爲戰亂，北方各地嘅人湧入廣東，其中位於而家南雄嘅珠璣巷曾經係先民落腳嘅地方。後來戰亂南移，啲人唯有繼續向南走難，最後喺珠三角落地生根、開枝散葉。呢個傳說唔係話所有廣東人都係珠璣巷移民嘅後裔，作爲認同標誌，講明咗廣府認同嘅成形，以當年嘅北人南下作爲自己族群嘅集體記憶。

民族劃分
大部份嘅廣府人屬於漢族，但係根據現時中華人民共和國嘅民族劃分，有啲廣府人屬於其他嘅法定民族。其中有啲廣府人信回敎，呢部分人劃入回族，亦即係廣府回民。有部份嘅廣府人祖上有旗籍，清代時屬於旗民，所以劃入滿族，亦即係廣州滿族。
由於回敎傳入廣州嘅時間比較早，廣州嘅懷聖寺係中國最早嘅清真寺之一，同時廣州作爲中國南方大埠，同外國交往多，形成咗蕃坊呢個僑民區，其中大多僑民來自中東，於是唐宋落籍嘅中東蕃商係一部份廣府回民嘅先祖；元明兩代中國其他地方搬入廣州嘅回民亦係廣府回民嘅來源之一。
清代時，八旗兵丁世代駐守廣州，廣州係清朝97個駐防點之一。呢批人有旗籍，屬於旗人，後來根據呢點，佢哋劃爲滿族。廣府人中嘅滿族有兩個來源，分爲漢軍八旗同滿洲八旗，都係當初由北京嘅京旗外派來廣州嘅八旗軍。
而喺海外，一般廣府人睇做爲華人，亦即唐人、華族，而唔會追究祖上淵源。
卓金樂

卓金樂（英文：Cheuk Kim Lok, Kim，1994年3月3號—）係香港男藝人，2023年參加ViuTV選秀節目《全民造星V》成最後20強之一，之後加盟MakerVille，並喺2024年2月29號以香港男子樂隊ROVER正式出道，擔任隊長，Bass手同主音。出道前，曾為獨立樂隊the priceless boat低音結他手。
袁綺雯

袁綺雯（英文：Yem Yuen）係香港女演員，2000年代頭出道，參演過唔少電影。佢2005年香港演藝學院戲劇學院畢業，依家係戲劇老師、戲劇指導。
菊梓喬

菊梓喬（粵拼：guk1 zi2 kiu4；英文：Hana Kuk Tsz Kiu；1982年5月17號或1986年11月24號—）係一個香港唱作女歌手同演員，原名陳曉怡，佢響2008年喺香港出道，正式開始玩音樂，到2016年以34歲嘅年紀喺樂壇正式出道，2017年轉投星夢娛樂，畀公司重點栽培。2019年8月佢喺九展首次舉行演唱會，嘉賓包括周柏豪同側田。
詹曼鈴

詹曼鈴（1981年7月12號—）係臺灣流行歌壇女歌手，新北市人。國小六年級參加臺灣電視公司《五燈獎》〈小朋友歌唱比賽〉攞獎，贏取到生平第一張唱片合約……於1995年以台語專輯《一生甘願跟你走》重返台語歌手之列。
冼嘉欣

冼嘉欣（英文花名：Toby；葡文全稱：Sin Ka Ian；女；1992年6月22號—）係個澳門KOL。
冼嘉欣響2014年10月8號由旅遊學院畢業，響2018年5月28號嫁畀林榮龍，響2018年7月1號生左第一個女，響2020年10月12號生左第二個女。
冼嘉欣曾經係澳門廣播電視股份有限公司嘅電視（澳視澳門（91台））同埋電台（澳門電台（FM100.7））主持，而加以經營網上店舖（商號：Lalabae）為正職，以做摩度同埋司儀為副業。
喂嘈

喂嘈講過自己讀緊中學嘅時候都有唱下歌，而且老師同學聽到自己嘅歌聲之後，就話唱得咁好應該好好發展，但佢當時完全冇諗過要入行。到咗大學，喂嘈希望畢咗業都有個鐵飯碗唔怕冇嘢做，所以就揀咗會計。同時，佢亦開始試下作曲唱cover，同參加大大小小嘅音樂節，重開始埋自己嘅YouTube頻道，之後就俾澳門音樂公司發掘，錄製咗第一隻專輯《0430》。後來，重加入咗微辣 做 KOL 同歌手，一開始並冇打算做演員，但因為嗰時唔夠人做幕前，所以開始從事此類工作，而家已經好多人識得佢。
喂嘈喺拍攝微電影《再一次》後被尊稱為微辣一姐。伴隨著高人氣，喺一次直播中同微辣另一名藝人田娜及音樂部總監馬仔開設Telegram群組，取三人藝名字頭為天馬劉星拳，群組現時有大概5000名成員。
過去，貓特係喂嘈嘅現實男友，佢嘅螢幕男友通常係車干軒。

事件
劉靜儀自殺事件令微辣文化大受打擊，其澳門總部過咗冇幾耐清空咗並可能退埋租。有人喺網上公開咗嗰度未拆完嘢時喺入面影嘅相，由此可見一件似乎係由喂嘈粉絲送畀佢嘅生日禮物被遺棄於該處。唔少網民因此指摘喂嘈，佢辯稱噉係無心之失，並表示已經及時執返。
共產主義政權

共產主義政權，共產主義國家，（有關政權自稱：社會主義國家），係指個國家意識形態信仰係馬克思主義，共產主義假設，或由共產黨實行相關社會主義制度所統治國度。

特徵
政體係共和國；一般都係實行共產黨一黨專政，並國家信仰馬克思列寧主義同關聯理論，所以外國叫佢做「共產主義國家」。佢本身宣稱自己係社會主義國家，實行社會主義制度，目標係「共產社會」，但係就「管理社會」。
部份共產主義國家會存在少數合法政黨，但憲法只賦予共產黨有執政權，軍隊又黨化，社會又有秘密警察，即係黨國制度。自蘇聯失敗後，而家世界得返14個共產黨國家（睇社會主義國家一覽）；其中4個用「共產黨」個名去執政，即中華人民共和國、越南社會主義共和國、老撾人民民主共和國同古巴共和國。無論叫唔叫做共黨，國家都實行高度集權計劃經濟由政權獨裁壟斷主要產業，而唔係交由市場同商界，部份會出現社會主義市場經濟體制，即經濟學指混合經濟。
彼得·保羅·魯本斯

彼得·保羅·魯本斯（荷蘭文：Peter Paul Rubens，1577年6月28號—1640年5月30號）係弗蘭德畫家，巴羅克畫派早期嘅代表人物。

作品
《大力神赫拉克勒斯作為英雄美德戰勝不和》，1632–33年
佢嘅聖經同神話類嘅裸體畫作特別有名。呢啲畫以巴洛克風格描繪女性，將佢哋畫成身材豐腴、被動嘅形象，喺現代人眼中就好似充滿性誘惑。佢嘅裸體畫強調生育力、慾望、肉體美、誘惑同美德。呢啲畫技精湛嘅女性裸體畫，俾女性主義者認為係為咗滿足當時以男性為主嘅贊助人嘅性慾而創作，雖然用女性裸體嚟代表美一直都係歐洲藝術嘅傳統主題。魯本斯好鍾意畫豐滿嘅女性，因而衍生咗「魯本斯式」或「魯本斯風格」呢啲形容詞。佢嘅大型畫作系列描繪瑪麗·德·美第奇，集中展現咗幾個經典嘅女性原型，包括處女、配偶、妻子、寡婦同外交攝政。喺佢嘅女性肖像畫入面加入呢啲象徵意義，再加上佢畫嘅當時貴族女性，令佢嘅女性肖像畫主角嘅地位同重要性同佢嘅男性肖像畫主角一樣高。
魯本斯筆下嘅男性同樣都係風格化同充滿意義，但同佢嘅女性主角截然不同。佢嘅男性裸體畫描繪嘅係體格健碩、魁梧嘅神話或聖經人物。同佢嘅女性裸體畫唔同，大多數男性裸體畫都係半裸，用綬帶、盔甲或陰影遮蔽，避免完全赤裸。呢啲男性都係扭曲、伸展、彎腰同緊握：全部都表現出佢嘅男性主角進行緊大量體力活動，有時仲帶有侵略性。魯本斯用藝術手法表現嘅概念展示咗男性係強大、能幹、有力同引人注目。佢畫嘅寓言同象徵主題呼應咗典型嘅男性特質，例如運動能力、高成就、戰爭勇氣同公民權威。喺魯本斯嘅畫作入面經常見到嘅男性原型包括英雄、丈夫、父親、公民領袖、國王同疲憊嘅戰士。

工作室
《看哪，這個人》，又名《戴荊棘冠嘅基督》，1612年，聖彼得堡冬宮博物館
魯本斯工作室嘅畫作可以分做三類：佢自己畫嘅，佢部分參與（主要係手同面）嘅，同埋喺佢嘅素描或油畫草圖監督下完成嘅複製品。佢有一個好大嘅工作室，裡面有好多學徒同學生，呢個喺當時都係好普遍嘅做法。因為魯本斯係宮廷畫家，唔需要喺安特衛普聖路加行會登記佢嘅學生，所以而家唔係次次都搞得清邊個係魯本斯嘅學生同助手。大約有20個人被認為可能係魯本斯嘅學生或助手，但證據嘅可靠程度各有不同。而家仲唔清楚一個人係魯本斯工作室嘅學生定助手，定係一個獨立嘅大師級畫家同魯本斯合作特定作品。Jacob Moerman呢個鮮為人知嘅人被登記做佢嘅學生，而威廉·潘尼爾斯同尤斯圖斯·范·埃格蒙特就喺行會紀錄度被登記做魯本斯嘅助手。安東尼·凡·戴克喺安特衛普跟亨德里克·凡·巴倫學完之後就喺魯本斯嘅工作室做過。其他同魯本斯工作室有關，可能係學生、助手或者合作者嘅藝術家包括亞伯拉罕·凡·迪彭比克、盧卡斯·費德赫布、小盧卡斯·弗朗肖伊、尼古拉斯·凡德·霍斯特、弗蘭斯·盧伊克斯、彼得·凡·莫爾、迪奧達特·德爾·蒙特、科內利斯·舒特、小伊拉斯謨·奎利努斯、彼得·索特曼、老大衛·特尼爾斯、弗蘭斯·沃特斯、揚·托馬斯·凡·伊珀倫、特奧多爾·凡·圖爾登同小維克多·沃爾夫沃特。
佢仲成日將大型畫作嘅某啲元素，例如動物、風景或者靜物，外判俾專門畫呢啲嘢嘅畫家，好似動物畫家弗蘭斯·斯奈德斯同保羅·德·沃斯，或者其他藝術家好似雅各布·佐丹斯。佢最常合作嘅藝術家之一係老揚·布呂赫爾。
《老婦同男童持蠟燭》，約1616/17年

藝術
彼得·保羅·魯本斯對歐洲畫畫產生過重大嘅影響，包括德拉克洛瓦、康斯太勃爾同雷諾瓦等等嘅人，都受到過佢嘅畫風嘅影響。法國至十七世紀後半開始去到十八世紀早期，流行一種叫做魯本斯風格嘅藝術風潮，主張顏色重要過線條。

精選展覽
1936年：《魯本斯同佢嘅時代》，巴黎。
1997年：《魯本斯世紀喺法國收藏品中》，巴黎。
2004年：《魯本斯》，里爾美術宮。
2005年：《彼得・保羅・魯本斯：素描》，紐約大都會藝術博物館。
2015年：《魯本斯同佢嘅遺產》，倫敦皇家藝術學院。
2017年：《魯本斯：轉變嘅力量》，維也納藝術史博物館。
2019年：《早期魯本斯》，多倫多安大略美術館，三藩市美術館。

遺失嘅作品
魯本斯遺失嘅作品包括：
《耶穌受難》，原本畫畀羅馬聖十字聖殿，1811年運到英國。1812年、1820年同1821年拍賣過，但係喺1821年之後喺海上失蹤。
《阿爾伯特大公騎馬肖像》
《蘇珊娜同啲長老》而家只係從1620年盧卡斯・佛斯特曼嘅版畫中認得。
《薩特、寧芙、小天使同豹》而家只係從版畫中認得。
《朱迪斯斬殺霍洛弗尼斯》（約1609年）只係從1610年科內利斯・加勒一世嘅版畫中認得。
喺布魯塞爾轟炸（1695年）中毀壞嘅作品包括：
《懺悔嘅抹大拉同佢嘅姊妹瑪莎》，約1620年，維也納藝術史博物館
《玫瑰經聖母》，原本畫畀多明我會教堂嘅皇家小堂
《聖安娜同鮮花裝飾嘅聖母》，1610年畫畀加爾默羅會修士教堂
《聖約伯三連畫》，1613年，畫畀聖尼古拉教堂
《坎比西斯任命奧塔內斯為法官》、《所羅門審判》同《最後審判》，全部畫畀裁判官大廳
喺庫登堡宮火災中，有幾幅魯本斯嘅作品毀壞咗，例如《耶穌誕生》（1731年）、《三王來朝》同《五旬節》。
《海神同安菲特里忒》、《聖休伯特嘅異象》同《戴安娜同寧芙畀薩特驚嚇》喺1945年弗里德里希斯海恩高射炮塔火災中毀壞。
《劫持普魯塞皮娜》喺1861年2月5日布倫海姆宮（牛津郡）火災中毀壞。
《耶穌受難同聖母、聖約翰、抹大拉》（1643年）喺英國內戰期間畀國會軍喺倫敦薩默塞特宮王后小堂毀壞，1643年。
《菲利普四世騎馬肖像》喺1734年馬德里王宮火災中毀壞。烏菲茲美術館有一個副本。
《西庇阿嘅克制》喺1836年3月倫敦舊邦德街西部交易所火災中毀壞。
《獅子獵》畫作喺1800年畀拿破崙嘅特工從慕尼黑附近嘅施萊斯海姆宮移走，之後喺波爾多美術館嘅一場火災中毀壞。
據報一幅相傳係魯本斯嘅《女孩肖像》喺大仲馬嘅收藏中，據報喺一場火災中遺失。
《白金漢公爵騎馬肖像》（1625年）同天花板畫《白金漢公爵戰勝妒忌同憤怒》（約1625年），兩幅畫之後歸澤西伯爵所有，放喺奧斯特利公園，1949年9月30日喺澤西島聖赫利爾Le Gallais倉庫嘅一場火災中毀壞。
1628年嘅《菲利普四世肖像》喺1985年蘇黎世美術館縱火案中毀壞。
《喬治・維利爾斯肖像》（約1625年）。呢幅畫本來以為失蹤咗將近400年，2017年喺蘇格蘭格拉斯哥波洛克宮重新發現。由西蒙・羅洛・吉列斯皮進行嘅修復處理幫助證明呢幅畫唔係後人嘅仿作，而係大師本人嘅真跡。
2024–25年美洲籃球冠軍聯賽

2024–25年美洲籃球冠軍聯賽係第6屆美洲籃球冠軍聯賽。
中國民用航空局

中國民用航空局（簡稱中國民航局或者民航局）係中華人民共和國嘅國家機構，負責管理國內民用航空事務。佢隸屬於交通運輸部，主要職能包括航空安全監管、航線規劃、機場建設同航空政策制定。總部喺北京東城區，佢亦設有多個地區管理局，負責分區域嘅航空事務。
加山雄三

加山雄三（粵拼：gaa1 saan1 hung4 saam1；日文：かやま ゆうぞう，1937年4月11號—）原名池端直亮，係日本一個男演員同唱作人。有時佢會用彈厚作呢個名嚟幫人作曲。

簡歷
加山雄三喺神奈川縣茅崎市大，大學讀慶應義塾大學法學部政治學科，畢業後喺1960年入東寶，同年出演第一部電影《男對男》。1961年至1971年出演《若大將系列》影集。1965年12月發行「君といつまでも」，銷售量達350萬隻，並入圍1966年第八回日本唱片大賞，雖則最後喺最大獎以23票比16票輸畀橋幸夫嘅「霧氷」，但仍攞到個人特別獎，重得到當年度第17回NHK紅白歌合戰嘅出場機會。
加山雄三作嘅歌喺1970至1990年代嘅香港都有一定傳唱度，例如首本名曲《君といつまでも》就有甄妮、鄭少秋同薰妮三個唔同嘅廣東話翻唱版本。

屋企
加山嘅祖先係大名禰寝氏分支池端家，世代都係薩摩藩嘅武士。直至到加山嘅亞2爺池端清武，佢走咗去當兵，最高官位係陸軍大佐。而加山個亞爸係藝人上原謙，有三個仔女，跟先後次序就係加山雄三 - 池端亮子 - 仁美凌。
佢太公係前宮內大臣岩倉具定，而親屬就係依仁親王個老婆周子。具定第三個仔叫具顥，佢娶咗女藝人青木しのぶ（律師江間俊一個女），生咗個女小櫻葉子，而葉子就係加山個阿媽。
加山響1970年同女優松本惠（又叫松本美惠子）結婚，生咗四個仔女，分別係大仔池端信宏、二仔加山徹（又叫山下徹大）、大女梓真悠子、細女池端えみ。
丘卓恒

丘卓恒，JP（英文：Vic Yau）係香港公務員，北部都會區統籌辦事處主任。

簡歷
丘卓恒1997年7月加入政務職系後，喺2022年4月晉升為首長級乙一級政務官。佢喺多個決策局同部門服務過，包括民政事務總署、前民政事務局、前環境運輸及工務局、房屋署、行政長官辦公室同保安局。2016年3月至2018年12月出任保安局副秘書長，2018年12月至2023年2月出任發展局副秘書長（規劃及地政）。2022年7月到11月期間，因為原發展局常任秘書長甯漢豪獲委任做發展局局長，丘卓恒曾經署理發展局常任秘書長一職。丘卓恒由2023年2月起出任北部都會區籌備辦公室主任。
三島早苗

三島早苗（日文：三島 早苗，1957年5月3號—）係日本足球員，曾經喺1981年為日本女子足球代表隊出場2次。
梁健怡

梁健怡（英文：Jasmine Leung，11月5日—），係香港女演員，2018年參演ViuTV電視劇《VR驅魔人》而出名。

簡歷
梁健怡就讀香港理工大學時裝及紡織技術系，參加過《FACE》搞嘅「U花U草選舉」。
巴謙戴亞斯

巴謙戴亞斯（西班牙文：Brahim Díaz，1999年8月3號—）係一個嚟自西班牙嘅男足球員，踢開前鋒，而家效力緊西甲球隊皇家馬德里同埋摩洛哥足球代表隊。

威水嘢
呢節要加長。
曾睿彤

曾睿彤（英文：Maya Tsang，2000年6月21號—）係香港女演員同舞蹈員，出道初期演出MV而出名。

簡歷
曾睿彤喺香港出世，讀香港演藝學院主修現代舞，WHIZZ《Sorrowful》（同張蔓姿同埋許月湘合作）MV女主角係佢嘅代表作之一。
蔡曉童

蔡曉童（英文：Choi Hiu Tung, Christy，1998年12月5號—），藝名童童，係香港YouTuber，亦係網上短片平台小薯茄嘅成員。佢外貌可愛加上喺小薯茄嘅短片中演技出色而受到歡迎。

演出經歷
童童喺2016年開始參與小薯茄嘅短片拍攝，喺「你收嗲啦」系列短片飾演火爆角色亦係佢代表作品之一。
童童除咗喺Youtube發展，亦多咗喺傳統電視台主持嘅經驗，2022到2023年擔任ViuTV節目《MM730 - 粉絲褔利署》嘅固定主持，節目逢禮拜二播出。
曾憲文

曾憲文（英文：Tsang Hin Man，1990年12月12號—）綽號EG，係香港YouTuber，網上短片平台攪屎棍嘅成員。2015年同其他成員開設頻道「攪屎棍」開始拍片，2019年開設個人頻道「EG大個仔」主要分享個人生活、歌曲cover、壽司郎追擊系列等等。為歌手曾樂彤嘅堂哥。2025年初，因發佈《觀濱凌晨全記錄》影片，獲得觀濱KOL稱號
馮浩霖

馮浩霖（英文：Jason Fung Ho Lam，2000年7月5號—）係香港男配音員，隸屬TVB配音組。

簡歷
2006年至2012年，馮浩霖於小學讀香港道教聯合會純陽小學 2012年至2018年，中學讀曾璧山中學，大專院校讀香港專業教育學院沙田分校工程課程，大學讀英國華威大學。
2018-2021年間於TVB明珠台黃金時段、明珠930（Studio 930）前稱周五星級影院、明珠大電影及J2台外購影集非常註配音員，佢曾經係香港環球唱片旗下但無出唱片。2021-22年期間更任職城巴車長負責駕駛962系創路線同埋擔任招標路線策劃主任。

感情生活
其前女友係Jessica陳沛甄。
2022年，馮浩霖移民英國。
彭嘉傑

彭嘉傑係維基百科一位香港資深維基友，專長係寫香港同中國政治。不過喺2021年有小粉紅同中國大陸維基人用戶組成員誣告佢濫用傀儡同喺中文維基百科持續搞破壞，畀當時濫權嘅管理員蟲蟲飛封殺，引起香港維基友被打壓嘅爭議同維基媒體基金會嘅注意。

個人介紹
擅長嘅領域主要係政治方面，特別係香港政治同中國政治。撰寫過關於香港政治嘅文章包括：反對逃犯條例修訂草案運動過程 (2019年12月)、反對逃犯條例修訂草案運動過程 (2020年1月)、香港特別行政區維護國家安全委員會、香港特別行政區候選人資格審查委員會、香港警務處國家安全處、香港公務員學院、粵港澳大灣區等。撰寫過關於中國政治嘅文章包括：習近平新時代中國特色社會主義思想、以習近平同志為核心的黨中央、習近平崇拜、廢除幹部領導職務終身制、領導核心、國家級正職、全民國家安全教育日等。除咗喺中文維基百科寫文，亦都有參與英文維基百科同粵文維基百科嘅編輯工作，幫粵文維基改正錯咗嘅內容，得到讚賞。

封殺爭議
事件發生後有唔少維基友為嘉傑抱打不平，認為佢嘅編輯根本唔符合持續出沒破壞（Vandalism）嘅定義，甚至可以話編輯內容係冇問題，亦唔構成違反Verifiability（可供查證）同違反Neutral point of view（中立嘅觀點），成件事係政治迫害。不過部分持有特定政治立場嘅中國大陸用戶堅持指控佢係一個破壞者，例如中國大陸維基人用戶組成員「Walter Grassroot」指控嘉傑係過去一年都非常活躍嘅破壞者，但冇提供任何證據；中國維基人「痛心疾首」將編輯聯合國大會第2758號決議嘅4個台灣IP都認定係嘉傑所為，指控佢違反ASF（明確表達）、NOR（非原創研究）、DUE（合理嘅比重）等一系列捏造嘅罪名。誣告嘉傑係破壞者嘅清一色係小粉紅同中國維基人，其中Walter Grassroot、DavidHuai1999、Yining Chen等都係中國大陸維基人用戶組成員。
有中國維基人將嘉傑寫落LTA頁面引起爭議，畀其他維基友以唔符合持續出沒嘅破壞者條件為理由申請刪除。身為中國大陸維基人用戶組成員嘅管理員「霧島聖」喺展開LTA頁面存廢討論一日之後就用無共識為理由關閉討論，明顯違反最少七日討論期嘅規定，引發爭議之後被提出發還再開放討論。

封殺影響
有維基友擔心嘉傑被無故封殺同被誣衊係搗亂慣犯之後，有唔同政見立場嘅編輯會被中國維基人老屈係佢嘅傀儡賬號。中國大陸維基人用戶組成員「Walter Grassroot」就將編輯立場同佢有衝突嘅香港IP用戶舉報係傀儡，有香港IP用戶因為編輯立場爭議畀中國維基人濫用「一望而知」指控係傀儡賬號，喺缺乏證據嘅情況下畀濫權管理員蟲蟲飛多次封殺，蟲蟲飛亦拒絕回應香港IP用戶嘅申訴。Walter Grassroot之後更加變本加厲，聲言要向警方國安處舉報香港編輯，令到負責管理維基百科嘅維基媒體基金會介入調查。

後續發展
根據維基媒體基金會嘅深入調查，中國大陸維基人群組同相關人士存在針對香港編輯嘅行為，基金會喺公開聲明入面提到「公開記錄顯示這其中有一部分用戶存在針對香港的中文社群成員的行為」。維基媒體基金會喺2021年9月13號，破天荒咁採取咗一系列行動，手起刀落全域封殺部分賬號同解除部分管理員嘅權限，蟲蟲飛、Walter Grassroot、霧島聖等人都牽涉其中，一係被徹底封殺，一係被免職，中國大陸維基人用戶組核心成員更加係被連根拔起。基金會法務部門副總裁瑪姬•丹尼斯話行動係有考慮中國大陸維基人同香港志願編輯之間嘅衝突。之後嘉傑嘅LTA頁面被刪除，從持續出沒嘅破壞者名單中剔除，中國大陸維基人用戶組同維基五毛黨勢力受到壓制，事件告一段落。
九命奇冤

《九命奇冤》係清代吳沃堯寫嘅一部公案小說，故事藍本源自雍正年間廣東一單轟動嘅滅門慘案。呢本書係一面照妖鏡，映出晚清社會權力腐蝕法律、人命賤過泥嘅現實，就算到今日睇返，依然令人心噏。

情節
梁天來同凌貴興原本係表親，兩家本來關係唔錯，點知因為一個算命佬嘅風水批言搞到反目成仇。算命佬話凌貴興考唔到功名係因為梁家祖屋擋咗佢嘅風水，凌貴興聽完就死纏爛打要買梁家間屋，梁天來梗係唔肯賣，結果凌貴興就開始用錢使橫手，搵打手搞到梁家雞毛鴨血——掘祖墳、斬樹、塞魚塘、拆牆，乜陰毒招數都出齊，連凌家自己嘅妹仔同老婆都因為勸佢收手而自殺，但凌貴興反而更加癲喪，最後趁梁家擺壽宴嗰陣，放火燒屋，搞到梁家七個女眷（包括一個大肚婆）活活燒死，總共八條人命。唯一生還嘅梁天來，靠一個叫張鳳嘅乞兒通風報信先走得甩，但張鳳後尾做證人時，竟然被貪官用夾棍夾死，冤死嘅人數變咗九條，所以叫「九命奇冤」。
梁天來含住條氣去告狀，點知廣東上下嘅官早就畀凌貴興用銀紙塞飽，連審案嘅縣官都係佢嘅人。梁天來告一鑊衰一鑊，仲差啲連命都冇埋，最後逼住上京城告御狀。雍正皇帝派咗兩個欽差孔大鵬同陳臬台落去查，呢兩個清官暗中查訪，終於揭穿凌貴興嘅惡行，最後將凌貴興一干人等凌遲處死，其他幫兇亦冇好下場。雖然冤情得雪，但成個過程反映咗當時官場黑暗到極——有錢使得鬼推磨，法律形同虛設，平民百姓想討公道？除非撞正清官同明君，否則真係喊都冇謂。​

風格
吳沃堯寫呢本書嘅手法好鬼西化，同傳統章回小說唔同。佢用咗倒插敘事，一開波就講火燒梁家嘅大場面，跟住先慢慢揭返個前因後果，搞到讀者一路追落去都想知「點解會搞成咁」，呢種結構明顯受咗外國小說影響，喺當時算係好創新。文字方面，吳趼人寫得火辣辣，尤其係描寫凌貴興點樣喪心病狂迫害梁家，細節逼真到令人心寒，比如填塞魚塘搞到梁家風水敗壞，或者火燒大宅時女眷嘅慘叫聲，畫面感極強。
另外，角色塑造亦落足心機。凌貴興唔係平面化嘅奸角，佢一開始只係迷信風水，後來一步步被貪念同仇恨沖昏頭腦，甚至連親人自殺都唔理，寫出人性點樣墮落；梁天來就係典型嘅「硬頸」廣東人，明明可以賣屋避禍，但為咗祖業同一口氣，死都唔肯低頭，結果搞到家破人亡，呢種矛盾寫得好有真實感。

主旨
本書最犀利嘅地方，係借一單歷史奇案，狂嘥清朝官場嘅腐敗。吳趼人明剃當時貪官眼眉，話廣東佈滿貪官污吏，搞到天日無光似地獄，尤其係寫官府點樣收錢枉法——明明證據確鑿，但凌貴興使幾個錢就可以買通全廣東嘅官，連唯一證人張鳳都畀人夾死公堂，真係官字兩個口，有錢大哂。呢種權大過法嘅社會，平民百姓根本冇運行，梁天來就算佔盡道理，告極都輸，直到撞正雍正派落嚟嘅清官先有轉機。但作者其實暗諷呢種清官夢——如果皇帝本身係昏君，或者欽差都係貪官，咁梁天來咪含冤到死？所以歸根究底，問題出喺制度，而唔係靠一兩個清官就可以解決。不過，吳趼人嘅批判都有限度。佢最終仲係將希望寄託喺「明君」身上，認為只要上頭嘅皇帝英明，下邊嘅官吏就會乖乖做嘢。呢種思想其實同傳統嘅「青天老爺」情結一樣，反映咗當時人對專制制度嘅無奈同矛盾——明知制度爛透，但除咗等個好皇帝，根本冇其他出路。
三叉

三叉，係一樣長柄武器，棍前有叉，叉有三枝尖刺，又叫三叉戟。用來拮中對方，等佢受傷。叉頭通常用五金做，尤其係鐵。

神話
响希臘神話入便，三叉戟係海神波塞冬嘅象徵物同埋武器，相傳佢用三叉戟劈山，將山石變做島嶼；羅馬神話入便嘅涅普頓亦係以三叉戟做象徵。但响天主教入便，三叉戟係魔鬼撒旦嘅武器（二短一長嘅形體有男人生殖器官嘅象徵），呢啲轉變同對立畀一啲學者認為，係新宗教代替舊宗教時期嘅證據。
响印度神話入便嘅三主神：濕婆嘅象徵物同埋武器，亦係三叉戟。
3月8號

3月8號係公曆年嘅第67日（閏年第68日），離年尾重有298日。
<< - 3月 - >>



大件事
1909年：美國芝加哥婦女大遊行。
1917年：俄國二月革命（儒略曆重喺2月）爆發。
1966年：邢台地震（中文：邢台大地震），8千幾人死，3萬8千幾人傷。
1974年：法國巴黎戴高樂機場啟用。
2000年：營團地鐵日比谷線出軌（日文：営団日比谷線中目黒駅構内列車脱線衝突事故），5死64傷。
2005年：由於畀海牙國際刑事法庭起訴，科索沃總理拉穆什・哈拉迪納伊宣佈辭職。
2008年：2008年馬來西亞大選（英文：Malaysian general election, 2008）。
2009年：第12屆朝鮮最高人民會議選舉。
2010年：香港長沙灣麗昌工廠大廈火燭，一位消防隊目殉職。
2014年：馬來西亞航空370號班機失去聯絡。
2017年：馬耳他Azure Window（英文：Azure Window）喺風暴之下冧咗。
馬啓仁

馬啓仁（英文：Keyman Ma，1970年6月9號—）係香港體育評述員，亦有做體育節目主持，自2018年開始同ViuTV合作，先後主持過2018世界盃同2020東京奧運嘅直播節目。

演出
呢個表唔完整，歡迎加料。
職業訓練局

職業訓練局（英文：Vocational Training Council，縮寫：VTC）係香港最具規模嘅職業專才教育機構，喺1982年成立，每年為大概25萬名學生提供全面嘅職前同在職訓練，頒發國際認可嘅學歷資格。

簡介
職業訓練局為離校生同在職人士提供具職業技能相關嘅進修選擇，等啲學員可以掌握知識技能、有終身學習嘅機會、同埋提升就業競爭力，幫助行業人力發展。
職訓局屬下機構成員有好多間，開辦唔同種類嘅課程，頒授各類認可資歷，為唔同年齡同程度嘅學員提供一切難得嘅「良機」。教學手法著重傳授實際技能，強調實踐經驗同成效，重點唔單止係傳授知識同技能，同樣重要嘅係「實幹」。
「思考與實踐」並重嘅教學方針，幫學生掌握專業技術知識之餘，亦培養出對學習嘅熱忱，引領佢哋踏上「成功」之路。

機構成員
職業訓練局下面14個機構成員為唔同背景同程度嘅學生提供多元化課程，同時為各行各業培育人才。

香港高等教育科技學院（Thei）
香港高等教育科技學院開辦以專業為本嘅學士學位課程。課程理論同實用兼備，注重通識同專業教育，同埋會為學生提供個案研習同業界實習機會，藉此培育具國際視野嘅幹練專才。

高峰進修學院（PEAK）
高峰進修學院同海外大學同香港機構合作，提供多種專業進修同碩士課程，學院亦為香港同海外企業提供顧問同企業培訓服務。

才晉高等教育學院（SHAPE）
才晉高等教育學院同多間著名海外同香港嘅大學合作，為VTC高級文憑畢業生提供學士學位銜接課程。

香港專業教育學院（IVE）
内文：香港專業教育學院
香港專業教育學院提供全日同兼讀制多元學科課程，涵蓋高級文憑至證書課程，一直為業界提供具價值嘅人才，係香港卓越嘅專業教育機構。

香港知專設計學院（HKDI）
香港知專設計學院作為香港卓越嘅設計院校，致力提供優質設計課程，為創意工業培育專才。

國際廚藝學院（ICI）
國際廚藝學院為年輕人同打緊工嘅人士提供唔同程度嘅專業廚藝培訓課程。學院提供多國菜系廚藝培訓，包括歐洲、地中海、南美洲、中東同亞洲等。

卓越培訓發展中心（Pro-Act by VTC）
卓越培訓發展中心提供全面實務培訓同專業發展服務，切合業界同學生嘅需要。中心提供多元化服務，涵蓋唔同行業嘅培訓發展課程、培訓計劃、技能測驗，企業培訓課程以及顧問服務等。

酒店及旅遊學院（HTI）
酒店及旅遊學院為中學畢業生提供專業酒店款接課程予中學畢業生。訓練酒店「The T Hotel」畀學員喺實際工作環境中接受專業培訓。

中華廚藝學院（CCI）
中華廚藝學院為有志投身飲食業人士同在職廚師提供中廚同餐飲管理訓練，令到學員得到或提升認可資歷。

海事訓練學院（MSTI）
海事訓練學院為中學畢業生、香港同外國海員，以及海事同岸上機構僱員提供一系列海事訓練課程。學院亦因應航海業嘅香港標準同國際要求，提供認可必修訓練課程。

青年學院（YC）
青年學院為中三以上程度青少年提供全日制課程，畀學生根據自己嘅興趣選擇專業科目，為將來升學或就業作好準備。

匯縱專業發展中心（IVDC）
匯縱專業發展中心致力為社會唔同教育程度同背景人士提供多元化培訓課程，協助學員提升就業競爭力。

展亮技能發展中心（Shine Skills Centre）
展亮技能發展中心致力為十五歲或以上有特殊教育需要嘅人士，提供技能訓練同支援服務，幫助學生發展潛能，提升就業能力。
屯門展亮中心的地理位置距離咖啡灣海濱公園1800米、三聖邨900米、黃金泳灘2700米。

香港資訊科技學院（Hong Kong Institute of Information Technology）
香港資訊科技學院致力為中學離校生、在職人士、行業從業員等提供資訊科技（IT）及相關科技課程，內容涵蓋行業所需的技能及新興科技，例如人工智能、網絡安全、區塊鏈、數據科學、第三代互聯網（Web3.0）、物聯網、機械人應用、自動化智能科技等，全方位培育IT專才，首屆學生將於2024/25學年入學。
中華人民共和國第十五屆全國運動會

中華人民共和國第十五屆全國運動會，簡稱第十五屆全運會、十五運會，經國務院辦公廳批准預計喺2025年11月9號至21號由廣東省、香港同澳門聯合主辦。同時，廣東省係繼第六屆全國運動會同第九屆全國運動會之後，第三次舉辦全國運動會，而香港同澳門就係第一次舉辦全運會，亦係全運會史上第一次由多個行政區聯合主辦。

申辦過程
2021年6月，國家體育總局正式發布展開第十五屆全國運動會申辦工作嘅通知。湖南省早喺2018年已經啟動第十五屆全運會嘅申辦工作，但最終並未正式向體育總局遞交申辦材料。另外廣東省亦有意牽頭，同香港及其他大灣區城市以「粵港澳大灣區」名義角逐第十五屆全運會嘅主辦權。2021年8月21號，國務院辦公廳發通告，同意由粵港澳三地政府共同主辦第十五屆全運會。呢次亦開啟咗聯合主辦全運會嘅序幕，為今後長三角、京津冀（北京市、天津市、河北省）、湖廣（湖北省、湖南省）、中國東北地區等多地聯合主辦提供重要參考。

形象
2024年11月9號，十五運會嘅主題口號、會徽、吉祥物亮相。

會徽
十五運會會徽以「繁榮、包容」為立意，擷取禮花綻放瞬間，由三朵花瓣交疊旋轉形成圖案，通過提取花朵外形同色彩，環繞花心螺旋圍合一體，形成同心禮花，寓意粵港澳大灣區交融互通、活力無限，背靠祖國、綻放世界。

吉祥物
十五運會吉祥物以國家一級保護野生動物、「海上國寶」中華白海豚為原型，取名為「喜洋洋」。
冷戰

冷戰（粵拼：laang5 zin3）係美國同埋蘇聯以及佢哋嘅盟友之間由1940年代中至到去1990年代初一段衝突、緊張同埋競爭嘅時間。
喺呢段期間，呢兩個超級強國喺唔同嘅方面嚟鬥：軍事聯盟、意識形態、心理、軍事、科技（包括太空競賽）、重有核武等等。冷戰包括咗一個共產嘅東方同埋民主嘅西方之間嘅針對措施大交換，每邊都想令自己強大，而又想同時削弱對方嘅勢力，但係又唔想打「熱」戰。不過，冷戰鬥嘅第一樣嘢，就係鬥意識形態同埋理念。
冷戰最終以1990年代前蘇聯瓦解同埋東歐共產國家冧檔收尾。
北約同華約對抗
美國太空人首先登陸月球，係人類第一次踏足地球之外嘅天體
蘇中決裂
1980年冷戰形勢圖

語源
第二次世界大戰結束前嘅1945年2月至1989年12月，持續咗44年。因為作為盟友嘅美國同蘇聯之間冇直接發生軍事衝突，所以冇發生「熱戰」或「熱烈戰爭」。因此，「冷戰」呢個詞用來形容兩者之間冇直接軍事對抗嘅情況。
「冷戰」呢個詞最早係佐治奧威爾用嚟評論詹姆斯·伯納姆嘅理論，後來伯納德·巴魯克亦有使用過。美國政治評論家沃爾特·李普曼喺1947年出版嘅書籍《冷戰——合眾國外交政策研究》中亦使用咗呢個表達，令到「冷戰」呢個詞全球廣為流傳。
各陣營之間並非所有成員嘅利益完全一致，喺某啲政策或者外交關係上有時未必會合作，反映出呢係一個基於意識形態嘅全面同盟同合作關係。

概要
冷戰時代嘅  北約各國同  華沙公約組織各國嘅位置關係。以北極為中心嘅地圖可以比較忠實地顯示雙方嘅面積。
柏林圍牆
冷戰時期嘅一個代表性事件——古巴導彈危機
1959年嘅世界狀況（顏色區分）（酒紅色 = 華沙公約組織 (WT) 成員國朱紅色 = 蘇聯嘅其他盟友（東方國家）深藍色 = 北大西洋公約組織 (NATO) 成員國淡藍色 = 美國嘅其他盟友（西方國家）綠色 = 殖民地灰色 = 不結盟國家）
冷戰嘅多樣化——1980年嘅世界（顏色區分）（酒紅色 = 華沙條約組織成員國 (WTO)紅色 = 該條約成員國以外嘅東方國家朱紅色 = 非共產主義國家嘅蘇聯盟友深藍色 = 北大西洋公約組織 (NATO) 成員國藍色 = 該條約成員國以外嘅西方國家淺藍色 = 不結盟國家、永久中立國

陣營
喺冷戰期間，歐洲係雙方對立嘅界線，蘇聯領導嘅共產主義陣營集中喺東歐，所以叫做「東方」，而以美國領導嘅資本主義陣營集中喺西歐，所以叫做「西方」。呢種對立唔單止影響到軍事、外交同經濟，仲對太空開發、航空技術、文化、體育等方面都有重大影響。此外，喺冷戰嘅對立結構下，西歐嘅統合加快，走向了歐洲共同體嘅形成。由雅爾塔會議開始，到馬爾他會議結束，所以有「從雅爾塔到馬爾他」嘅說法。
唔止喺歐洲，亞洲、中東、南美洲等地都出現咗各自嘅支持機構同盟，將世界分成兩大陣營。由於雙方之間嘅交流有限，經濟同人員交流都唔多，冷戰爆發時期嘅英國首相邱吉爾形容呢種情況為「鐵幕」。
未加入美國陣營同蘇聯陣營嘅國家叫做「第三世界」，佢哋喺兩個陣營嘅影響下來回擺盪。不過，啲國家亦利用兩個陣營嘅矛盾，通過「援助外交」喺兩邊攞到大量援助。另外，否定美蘇對立結構嘅國家，如印度等，提倡不結盟主義，推動第三世界嘅團結（不過有啲國家只係名存實亡）。此外，經濟發展得好嘅開發中國家有時叫做「第三世界」，而經濟發展慢嘅開發中國家就叫做「第四世界」。

特徵
冷戰時期嘅世界有以下三個特徵：
秩序長期固定，變化少
「質量唔如數量」嘅大量生產社會
核武即係原子能主導嘅技術
最終喺1991年，作為東方陣營領導嘅蘇聯崩潰，西方陣營，包括日本、美國、西歐等，獲得勝利。冷戰結束後，美國成為唯一嘅超級大國。然而，喺2010年代左右，俄羅斯喺軍事上嘅復興、中華人民共和國喺經濟同軍事上嘅急速增長，仲有同美國、英國、法國、日本、韓國、澳洲、菲律賓、加拿大等民主主義國家嘅對立，以及俄羅斯同烏克蘭之間嘅軍事對立，使得全球形勢變化多端，流動性增加。

冷戰史研究
冷戰因為對全球戰後國際政治有重大影響，關於其起源、發展同終結有唔同嘅解釋同爭議。以下會講解學術上冷戰史研究入面嘅爭議。

冷戰起源論嘅爭議
冷戰史研究入面有唔同嘅爭議點，但最主要嘅爭議係「冷戰係咩時候同點解出現嘅」嘅冷戰起源論。呢個爭議主要係圍繞西方陣營最大嘅參與國——美國學界，進行得非常活躍。
冷戰起源論爭議有兩個特點。第一，冷戰起源論爭議同第二次世界大戰等歷史爭議唔同，因為佢係討論一個同時代持續嘅情況嘅起源，所以例如越戰，研究會受到當時事件同問題關注嘅強烈影響。第二，呢個爭議主要集中係美國學界，同資料公開嘅速度有關，結果使分析重點放喺美國。通常，研究學派可以分為傳統學派／正統學派、修正主義學派同後修正主義學派。
伍國明

伍國明係香港男演員，自2010年代初期開始演出電影，亦有客串一啲電視劇。

演出
呢個表唔完整，歡迎加料。
張可盈

張可盈（英文：Natalie Cheung，1995年2月24號—）係香港女模特兒，2019年亞洲小姐（中文：亞洲小姐）競選攞「最完美體態獎」。2022年佢參加ViuTV選美真人騷《尾二一屆口罩小姐選舉》，代號「馬小玲」，最後攞到季軍。

簡歷
張可盈中學讀嘉諾撒書院，大學讀香港浸會大學傳理學院，2017年畢業。
曾贊學

曾贊學（英文：Janzen Tsang，1991年3月28號—），綽號阿神，係香港男藝人，2018年參加ViuTV選秀節目《Good Night Show 全民造星》後加入ViuTV。而家係ViuTV藝人。

簡歷
曾贊學2010年參加過亞洲電視《亞洲星光大道3（中文：亞洲星光大道3）》，但攞唔到獎。佢2018年參加ViuTV選秀節目《Good Night Show 全民造星》，入圍30強。雖然佢無份加入全民造星相關嘅男子組合，但佢簽約做ViuTV男藝員之後都有唔少演出機會。
無人之境

《無人之境》（英文：Through A Lens Darkly）係香港MakerVille製作嘅電視劇，由周國賢、周家怡、王家晴、陳安立、李炘頤、劉錫賢、林小湛、王頌茵、駱振偉、陳子豐、黃靖濤主演。套劇喺2024年6月24號到7月5號逢禮拜一到五21:30 - 22:30喺ViuTV首播。

角色
註：呢套劇片尾只列出演員名而無列角色名，要靠劇中對白等資料去搵返角色名。

軼事
呢套劇繼續用翻播網上節目《製作中》替代正式製作特輯，喺6月22號禮拜六23:40-23:45同6月23號禮拜日23:25-23:30播。
李建邦

李建邦（英文：Suzuki Lee，1992年6月14號—），綽號鈴木一五郎，係香港藝人，2016年簽約開始幫ViuTV拍節目。現時自由身演員、主持。

簡歷
李建邦，中學讀中華基督教會譚李麗芬紀念中學（中文：中華基督教會譚李麗芬紀念中學），2010年全港學界足球精英賽冠軍成員，讀書期間兼職香港海洋公園哈囉喂嘩鬼演員，攞過「最佳巡遊嘩鬼演員獎」，畢業後做自由身表演工作。之後考入香港賽馬會見習騎師學校，成為騎師學員受訓，後來因健康理由離職。2016年，佢用參加者身份拍ViuTV求愛真人騷《脫獨工程》而開始出名，之後簽約成為大國文化暨ViuTV藝人，繼續同ViuTV做節目主持。於2021年1月結束合約，而家係自由身演員、主持。
黃宇詩

黃宇詩（英文：Ursule Wong，1976年4月2號—）係香港女藝人，做過無綫電視藝員，亦係黃霑同華娃個細女。

演出
呢個表唔完整，歡迎加料。
林子傑

林子傑（英文：Ronald Lam，1987年10月19號—）係香港男演員同舞臺劇演員，係香港演藝學院畢業。

演出
呢個表唔完整，歡迎加料。